"Ари аҩыза аминистрра аиҿкаара аҭахуп ҳәа анҳаиҳәа Сергеи Уасил-иԥа Багаԥшь, хьаҵрада Сергеи Џьонуеи сареи напы аҳаркит. Иахьа иҵуеит 11 шықәса Иҷыдоу аҭагылазаашьақәа русбарҭа аԥҵоижьҭеи. Сара сгәы иаанагоит ицәгьамкәан аусура шьақәгылоуп ҳәа. Ҳәарада, ари аиҿкаара иадуп аџьабаа рацәаны. Ҳзанааҭ убас иҟоуп "иахьа иҟасҵаз азхоит, уаҵәы саатәап" ҳәа иауӡом. Ҳусураҿы уахгьы-ҽынгьы, есымша, уахьыҟазаалак агәҽанызаара умазар ауп", — иҳәеит Лев Кәыҵниа